text: Colscon | One Piece Català Wiki | Fandom
  in: Personatges masculins, Aliats d'en Barbablanca, Capitans pirates,
  Capítol 574[1]
  En Colscon és un capità subordinat dels Pirates d'en Barbablanca.
  En Colscon és un home grassonet, amb els cabells castanys i arrissats i un bigoti negre prim. La seva roba és similar a la d'un cap mafiós, amb un abric negre, una corbata groga i una camisa botonera de color verd molsa amb línies verticals. També porta un barret marró fosc amb una ploma.
  En el seu esbós original, tenia un gran lloro a l'espatlla.
  Es desconeixen completament les seves habilitats de combat, però se suposa que han de ser prou bones com per poder fer-se un nom propi al Nou Món i fer-se subordinat d'en Barbablanca , un dels quatre Yonko.
  En Colscon fa srvir principalment una arma a la batalla. Durant la batalla de Marineford, també se'l va veure amb la seva arma a la mà, però es desconeix fins a quin punt la sap fer servir. A més, també posseeix un lloro, però es desconeix si l'ocell l'ajuda durant la batalla.
  En el passat, el Colscon es va convertir en un reconegut pirata al Nou Món i es va subordinar als Pirates d'en Barbablanca.
  Quan el Portgas D. Ace havia de ser executat a Marineford, el Colscon i la seva tripulació van unir forces amb els Pirates d'en Barbablanca per salvar-lo de l'execució. Mentre els marines preparaven l'arribada dels pirates, el Colscon i la flota aliada dels 43 capitans subordinats els van agafar per sorpresa quan la flota va aparèixer de sobte del no res just a la vora de Marineford.
  Just després que l'Ace fos ferit mortalment per l'almirall Akainu, el Colscon va escridassar el nom de l'Ace en estat de xoc i va veure horroritzat com el seu camarada moria. Després, van arribar els Pirates del Pèl-roig i en Sengoku va posar fi a la guerra, permetent als pirates supervivents marxar.